Mesna industrija Vajda, ovih je dana ostala bez 723 odojaka koji su misteriozno nestali sa farme u Martinskoj Vesi nedaleko Siska, potvrdili su nam danas iz samog poduzeća Pivac.

Šteta je ogromna jer se pretpostavlja kako je meso završilo na crnom tržištu, odnosno u ugostiteljskim objektima. Prema prvim procjenama radi se preko 1,5 milijuna kuna.

Farma je inače u vlasništvu tvrtke Eko Farma Ves j.d.o.o. iz Zagreba Igora Vukovića. Ugovorom o kooperaciji, Vajda je farmi osigurala svinje i hranu, a kooperant se obvezao životinje hraniti do 120 kilograma te ih potom vratiti.

No, vlasnik je, s kojim je to inače prvi takav ugovor, očito imao druge planove.

Prema riječima odgovornih iz Vajde, odnosno Pivca, protiv tvrtke i njegovog vlasnika podnesena je kaznena prijava. Treba još spomenuti kako je Igor Vukovića nestao i nitko ne zna gdje je.

(vv)

Ostavi komentar